b'\n_START_ARTICLE_\nT-55\n_START_SECTION_\nRazvoj\n_START_PARAGRAPH_\nLeta 1943 se je za\xc4\x8dela druga svetovna vojna preve\xc5\xa1ati zaveznikom v prid zato so za\xc4\x8deli v Rde\xc4\x8di armadi razmi\xc5\xa1ljati, da bodo v prihodnosti potrebovali tehnolo\xc5\xa1ko bolj napreden tank kot je T-34. Ta je v tistih razmerah ustrezal vsem te\xc5\xbekim pogojem vojne in je bil zaradi tega eden najbolj\xc5\xa1ih tankov druge svetovna vojne, vendar pa iz tehnolo\xc5\xa1kega vidika ni imel prihodnosti.  Razvoja novega tanka so se lotili v biroju Morozov (biro je znan tudi po razvoju tanka T-34, T-64 in T-80) za osnovo so vzeli tank T-34M kateremu so dodali bolj\xc5\xa1e vzmetenje, motor, oklep odstranili pa so polo\xc5\xbeaj  strojni\xc4\x8darja poleg voznika. S tem so dobili zna\xc4\x8dilno oblika tanka T-55, edina izjema je bila kupola, ki je ostala od tanka T-34 s topom 85 mm. Tank so poimenovali T-44, v letih 1943 do 1944 je bilo izdelanih 1.823 teh vozil. Uporabljali so jih v \xc5\xa1olske namene, tanki pa med drugo svetovno vojno nikoli niso videli bojev._NEWLINE_T-44 je bila le ena stopnja v razvoju, ponovnega razvoja so se lotili leta 1944 v Uralvagonzavodu v mestu Nizhnj Tagil. Prototip z oznako T-54 je bil kon\xc4\x8dan februarja 1945, njegova zasnova je bila podobna predhodniku, dodali so le debelej\xc5\xa1i oklep, pove\xc4\x8dali premer kupole in vgradili 100 mm top ter dva 7,62 mm mitraljeza. Terenska testiranja so pokazala \xc5\xa1tevilne napake zato so v naslednjih mesecih sledile izbolj\xc5\xa1ave hkrati pa so pove\xc4\x8dali debelino oklepa, dodali 12,7 mm protiletalski top ter pove\xc4\x8dali kapaciteto tankov za gorivo. Proizvodnja se je kljub \xc5\xa1tevilnim za\xc4\x8detnim te\xc5\xbeavam za\xc4\x8dela leta 1947 v mestih  Nizhnj Tagil in leta 1948 v Kharkivu. V naslednjih letih je bile izdelane \xc5\xa1tevilne verzije na katerih so se kar vrstile izbolj\xc5\xa1ave. Razvoj jedrskega oro\xc5\xbeja je za tanke in njihove posadke pomenil novo nevarnost zato so tanke sredi petdesetih let opremili z RKBO za\xc5\xa1\xc4\x8dito v za\xc4\x8detki \xc5\xa1estdesetih let pa so poveljni\xc5\xa1ki tanki \xc5\xbee dobili prve termo kamere. Vse nadgradnje so testirali v pravi jedrski eksploziji kjer se je tank odli\xc4\x8dno odnesel. Prva izbolj\xc5\xa1ana verzija tanka T-54 z, \xc5\xa1ir\xc5\xa1i javnosti bolje poznano, oznako T-55 se je pojavila 1. januarja 1958 ko je tank \xc5\xa1el v proizvodnja \xc5\xa1e istega leta pa ga je prevzela Rde\xc4\x8da armada. V naslednjih letih je T-54/T-55 glavni bojni tank Rde\xc4\x8de armade in dr\xc5\xbeav Var\xc5\xa1avskega pakta, poleg juri\xc5\xa1ne pu\xc5\xa1ke AK-47 je postal tudi glavni izvozni artikel Sovjetske zveze. Zaradi svoje zanesljivosti nizke cene in robustnosti je tank postal glavno oklepno oro\xc5\xbeje manj razvitih dr\xc5\xbeavah. Na seznamu uporabnikov so se zna\xc5\xa1le \xc5\xa1tevilne afri\xc5\xa1ke, arabske in azijske dr\xc5\xbeave. Poleg Sovjetske zveze sta tank izdelovali tudi Poljska in \xc4\x8ce\xc5\xa1koslova\xc5\xa1ka, pri \xc4\x8demer so bili ti tanki namenjeni ve\xc4\x8dinoma izvozu, licence za njegovo izdelavo pa so bile podeljene \xc5\xa1e nekaterim drugim dr\xc5\xbeavam. Mnogo tankov, predvsem na kitajskem, je bilo izdelanih brez licenc zato sta bili Rusija in Kitajska dolgo \xc4\x8dasa v spori glede avtorskih pravic._NEWLINE_Tank je boje prvi\xc4\x8d videl v invaziji na Mad\xc5\xbearsko, leta 1956, tam so enega izmed zajetih tankov mad\xc5\xbearski uporniki pripeljali pred angle\xc5\xa1ko ambasado kjer ga je podrobno preu\xc4\x8dil britanski voja\xc5\xa1ki ata\xc5\xa1e. S tem so zahodni zavezniki prvi\xc4\x8d dobili neposreden vpogled v sovjetsko tankovsko tehnologijo. V podobnih bojnih akcija je tank sodeloval tudi med pra\xc5\xa1ko pomladjo leta 1968 s \xc4\x8dimer se je v zgodovino zapisal kot zatiralec revolucij in demokrati\xc4\x8dnih sprememb. Druga\xc4\x8de pa je bolj obse\xc5\xbene boje tank videl v vietnamski vojni, \xc5\xa1estdnevni vojni, jomkipurski vojni, afri\xc5\xa1kih vojnah ter vojnah nekdanje Jugoslavije._NEWLINE_Od leta 1946 do danes je bilo izdelanih okoli 100.000 tankov T-54/T-55 v \xc5\xa1estih glavnih variantah ter ne\xc5\xa1teto pod variantah s \xc4\x8dimer je to najbolj pogosto izdelan tank na svetu. Po ve\xc4\x8d kot 60 letih je tank \xc5\xa1e vedno v uporabi v \xc5\xa1tevilnih vojskah.\n_START_SECTION_\nKarakteristike\n_START_PARAGRAPH_\nTank T-54/T-55 je bil zasnovan, da nadomesti pred in med drugo svetovno vojno manj tehnolo\xc5\xa1ko razvite sovjetske tanke. Tako kot ve\xc4\x8dina ruskega oro\xc5\xbeja je bil zasnovan na robusten na\xc4\x8din s \xc4\x8dimer so dosegli vzdr\xc5\xbeljivost, zanesljivost, enostavno vzdr\xc5\xbeevanje, enostavno izdelavo ter nizke proizvodnje stro\xc5\xa1ke. Opravljanje z njim je bilo enostavno ter ni zahtevalo dolgotrajnega usposabljanja. Posadko tanka sestavljajo \xc5\xa1tirje \xc4\x8dlani: voznik, poveljnik, topni\xc4\x8dar in polnilec topa. Voznik sedi v sprednjem delu tanka levo pod kupolo, preostali trije pa so v kupoli. Pri \xc4\x8demer poveljnik in topni\xc4\x8dar sedita levo od topa polnilec topa pa desno od topa. Glavna oboro\xc5\xbeitev tanka je top z o\xc5\xbelebljeno cevjo kalibra 100 mm ter dva mitraljeza kalibra 7,62 mm in 12,7 mm. Prvi mitraljez se nahaja v kupoli ob topu, drugi pa je name\xc5\xa1\xc4\x8den na kupoli in slu\xc5\xbei kot protiletalski top. Top je vertikalno in horizontalno stabiliziran na razpolago pa ima 43 granat razli\xc4\x8dnih tipov._NEWLINE_Silhueta tanka je, v primerjavi z zahodnimi tanki dosti ni\xc5\xbeja, podvozje s petimi kolesi na vsaki strani ter \xc5\xa1irokimi gosenicami tanku omogo\xc4\x8da visoko mobilnost tudi na zahtevnem terenu (pu\xc5\xa1\xc4\x8davski in razmo\xc4\x8den teren). Kupola tanka je zna\xc4\x8dilne kupolaste oblike in se nahaja sredi tanka. V zadnjem delu tanka je vodno hlajen dizelski motor V-12 mo\xc4\x8di 580 KM. Motor lahko poganja ve\xc4\x8d vrst goriv: vse vrste dizelskih gor, letalsko gorivo ter vse vrste bencinov kar je velika zna\xc4\x8dilnost ve\xc4\x8dine ruskih tankov. Gorivo je shranjeno v treh lo\xc4\x8denih tankih za gorivo. Eden izmed tankov za gorivo se je nahajal v motornem delu preostali pa so se nahajali v zunanjih posodah nad gosenicami. Za pove\xc4\x8danje dosega je bilo na tank mogo\xc4\x8de namestiti \xc5\xa1e dva 200 litrska soda za gorivo ter ju povezati z ostalim sistemom za gorivo kar je bilo v tankovskem svetu novost. Ob polnih tankih je T-55 lahko prevozil 715 km. Motor je bil opremljen s sistemom za v\xc5\xbeig v hladnem podnebju._NEWLINE_Oklep tanka se je skozi leta in desetletja spreminjal, njegova debelina in tip jekla sta bila odvisna tudi od tega ali je \xc5\xa1lo za doma\xc4\x8do verzijo tanka ali za izvozno. Prve verzije tankov so imele oklep na sprednjem delu kupole, ta je bila najbolj izpostavljena, debel 120 mm z desetletji pa se je debelina oklepa pove\xc4\x8dala na 205 mm kar je pove\xc4\x8dalo mo\xc5\xbenost pre\xc5\xbeivetja na boji\xc5\xa1\xc4\x8du. Nekatere dr\xc5\xbeave so debelino oklepa \xc5\xa1e dodatno pove\xc4\x8dale tako, da so na sprednji del kupole dodale jeklene plo\xc5\xa1\xc4\x8de v osemdesetih letih prej\xc5\xa1njega stoletja pa so na tanke namestile \xc5\xa1e reaktivni oklep._NEWLINE_T-55 je bil prvi ruski tank, ter eden izmed prvih na svetu, ki je imel RKBO za\xc5\xa1\xc4\x8dito. Prvi tanki (T-54) so bili opremljeni le z osnovno za\xc5\xa1\xc4\x8dito proti radioaktivnemu sevanju, ki je radioaktivnemu prahu prepre\xc4\x8devala vstop v tank. V za\xc4\x8detku \xc5\xa1estdesetih let so razvili nov RKBO sistem, ki je posadko zelo u\xc4\x8dinkovito \xc5\xa1\xc4\x8ditil tudi pred radioaktivni  sevanjem, kemi\xc4\x8dnimi ter biolo\xc5\xa1kimi strupi. Tank je bil tudi prvi v Rde\xc4\x8di armadi, ki je bil opremljen s termo kamero ter laserskim daljinomerom._NEWLINE_Poleg veliko dobrih svari je imel tank tudi kar precej pomanjkljivosti. Zardi nizke zasnove je v tanku kroni\xc4\x8dno primanjkovalo prostora kar je vplivalo na psihofizi\xc4\x8dne sposobnosti posadke med bojem. Naborne komisije so zato iskale vojake nizke rasti. Zaradi pomanjkanja prostora so bile omejitve tudi pri nadgradnji notranje opreme. Nizka zasnova je vplivala tudi na top, ta se je lahko spustil le za 5\xc2\xba ( pri zahodnih tankih je bilo to mogo\xc4\x8de za 10\xc2\xba), na hribovitem terenu je to lahko pomenilo veliko slabost saj tanki niso morali streljati na sovra\xc5\xbenika ki je bil pod njimi. \xc4\x8ceprav je imel tank stabiliziran top ( ta med vo\xc5\xbenjo omogo\xc4\x8da u\xc4\x8dinkovito streljanje) v realnih razmerah top med vo\xc5\xbenjo ni ni\xc4\x8d zadel zato se je moral tank pred vsakim strelom ustaviti s \xc4\x8dimer je ta postal ranljiv za sovra\xc5\xbenika. Oklep tanka je po 20 letih od uvedbe v uporabo postal zastarel posadki je nudil le minimalno za\xc5\xa1\xc4\x8dito in to le pred ro\xc4\x8dnim protioklepni oro\xc5\xbejem. Sodobna protioklepna oro\xc5\xbeja so za tank in njegovo posadko pomenila gotovo smrt. Problem so poizku\xc5\xa1ali re\xc5\xa1iti z dodatnimi jeklenimi plo\xc5\xa1\xc4\x8dami in reaktivnim oklepom, ki pa sta razmere le malenkost izbolj\xc5\xa1ala. Ker strelivo ni bilo zavarovano pred zunanjo eksplozijo ter tank ni imel gasilnega sistema se je dostikrat zgodilo, da je ta ob zadetku eksplodiral zaradi sekundarne eksplozije, zato so posadke tanku pravile kar \xc5\xbeelezne krste. Rusi so se teh napak dobro zavedalo zato so jih odpravili s \xc5\xa1tevilom tankom. Ve\xc4\x8d tankov je pomenilo ve\xc4\x8djo mo\xc5\xbenost za zmago saj je bila izra\xc4\x8dunana \xc5\xbeivljenjska doba tanka na morebitnem evropskem boji\xc5\xa1\xc4\x8du le 8 minut.'